UREDBA KOMISIJE (EU) 2018/1482

z dne 4. oktobra 2018

o spremembi Priloge I k Uredbi (ES) št. 1334/2008 Evropskega parlamenta in Sveta glede kofeina in teobromina

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1334/2008 Evropskega parlamenta in Sveta z dne 16. decembra 2008 o aromah in nekaterih sestavinah živil z aromatičnimi lastnostmi za uporabo v in na živilih ter spremembi Uredbe Sveta (EGS) št. 1601/91, uredb (ES) št. 2232/96 in (ES) št. 110/2008 ter Direktive 2000/13/ES (1) in zlasti člena 11(3) Uredbe,

ob upoštevanju Uredbe (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (2) ter zlasti člena 7(5) Uredbe,

ob upoštevanju naslednjega:

(1) Priloga I k Uredbi (ES) št. 1334/2008 določa seznam Unije z aromami in izvornimi snovmi, odobrenimi za uporabo v in na živilih, ter pogoje njihove uporabe.

(2) Z Izvedbeno uredbo Komisije (EU) št. 872/2012 (3) je bil sprejet seznam aromatičnih snovi in vključen v del A Priloge I k Uredbi (ES) št. 1334/2008.

(3) Navedeni seznam se lahko posodablja v skladu s skupnim postopkom iz člena 3(1) Uredbe (ES) št. 1331/2008 na pobudo Komisije ali na podlagi zahtevka, ki ga vloži država članica ali zainteresirana stran.

(4) Del A seznama Unije zajema ocenjene aromatične snovi brez opomb in aromatične snovi v postopku ocenjevanja, ki so označene z opombami 1 do 4.

(5) Pri snoveh kofein [št. FL 16.016] in teobromin [št. FL 16.032] je bila navedena opomba 1, v skladu s katero mora oceno navedenih snovi dokončati Evropska agencija za varnost hrane (v nadaljnjem besedilu: Agencija).

(6) Agencija je 31. januarja 2017 dokončala oceno varnosti kofeina [št. FL 16.016] in teobromina [št. FL 16.032], kadar se uporabljata kot aromatični snovi (4), in ugotovila, da njuna uporaba kot aromatični snovi na podlagi ocenjenih vrednosti vnosa v nekaterih kategorijah živil ne vzbuja zaskrbljenosti glede varnosti. Pogoji uporabe, ki so bili že določeni v seznamu Unije, se zato lahko ohranijo.

(7) Zato bi bilo treba kofein [št. FL 16.016] in teobromin [št. FL 16.032] navesti na seznamu Unije z aromatičnimi snovmi kot ocenjeni snovi brez opombe, ki ju vsebujeta sedanja vnosa na seznamu Unije.

(8) Del A Priloge I k Uredbi (ES) št. 1334/2008 bi bilo zato treba ustrezno spremeniti.

(9) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1 Del A Priloge I k Uredbi (ES) št. 1334/2008 se spremeni v skladu s Prilogo k tej uredbi.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 4. oktobra 2018 Za Komisijo Predsednik Jean-Claude JUNCKER

(1) UL L 354, 31.12.2008, str. 34.

(2) UL L 354, 31.12.2008, str. 1.

(3) Izvedbena uredba Komisije (EU) št. 872/2012 z dne 1. oktobra 2012 o sprejetju seznama aromatičnih snovi iz Uredbe (ES) št. 2232/96 Evropskega parlamenta in Sveta, njegovi uveljavitvi v Prilogi I k Uredbi (ES) št. 1334/2008 Evropskega parlamenta in Sveta ter razveljavitvi Uredbe Komisije (ES) št. 1565/2000 in Odločbe Komisije 1999/217/ES (UL L 267, 2.10.2012, str. 1).

(4) EFSA Journal 2017; 15(4):4729.